Reissumies (leipä)

Reissumies on Fazer-konserniin kuuluvan Oululaisen valmistama ruissekaleipä sekä sen ympärille 2000-luvulla kehitetty tuoteperhe.Miesten ihailema, naisten rakastama. Reissumies juhlisti 40-vuotista taivaltaan vuonna 2018.  Oululainen-sivusto, Fazer. Viitattu 4.6.2021. Reissumies-nimikkeellä myytiin vuonna 2025 neljänlaista ruissekaleipää, yhtä kaurasekaleipää, yhtä vehnäsekaleipää ja kahta tattarisekaleipää. 

Reissumies on niin sanottu palaleipä eli Linkosuon leipomon 1970-luvulla kehittämä auki revitty ohut leipänen. Reissumies-leivät on alusta asti leivottu Fazerin Lahden leipomossa,Reissumies leivotaan Lahdessa , Oululainen. Viitattu 4.6.2021. paitsi Reissumies Kaura, joka valmistetaan Vantaalla. Osa Reissumies ruissekaleipään käytetystä jauhosta on ollut kotimaista. 

 Historiaa 
Isojen, leipäveitsellä leikattavien leipien rinnalle alkoi Suomessa 1970-luvulla tulla ostettuja tai itse leivottuja vehnäpohjaisia sämpylöitä, ja ideaa sovellettiin myös ruisleipiin. Reissumies oli ensimmäinen valtakunnallisesti markkinoitu ”palaleipä”. Ensimmäisenä valmiiksi auki revittyjä ruisleipäpaloja oli alkanut valmistaa tamperelainen Linkosuo vuonna 1974. Sittemmin tästä muissa maissa tuntemattomasta leipätyypistä on tullut Suomessa erittäin suosittu. Reissumiehen kilpailijoita tuotekategoriassa ovat Vaasan Ruispalat ja Fazerin Ruispuikula muunnelmineen.

Reissumiehestä oli pitkään saatavilla vain yksi vaihtoehto, joka oli leivottu täysjyvärukiista ja vehnästä. Vuonna 2011 sen pariksi kehitettiin täysjyvävehnästä ja -kaurasta leivottu vaalea Reissumies Täysjyvä, joka oli markkinoiden ainoa lisäaineeton vaalea palaleipä. Sitä seuraavana vuonna tuotiin markkinoille valmiiksi täytetyt Reissumies-eväsleivät. Reissumiehen 35-vuotissyntymäpäivän kunniaksi 2013 lanseerattiin Reissumies Tosi tumma, jossa on unikonsiemeniä, mallasta ja tammisavuaromia. 2010-luvun mittaan uusiksi vaihtoehdoiksi tuotiin Tosi ohut -tuotesarja eli totuttua ohuemmat Reissumies-leivät.

Reissumies täysjyväruisleivän reseptiä on muutettu useampaan otteeseen 2000-luvun aikana. Suutuntuman sitkeyttä vähennettiin vuonna 2002, mikä johti menekin lisääntymiseen. Jo silloin uumoiltiin, että leipään tultaisiin lisäämään myöhemmin vielä makeaa makua, koska suomalaisten mieltymykset muuttuisivat jatkossa makeampaa leipää suosiviksi. 

Kaavailtu uudistus toteutettiin seuraavan vuosikymmenen puolivälissä, jolloin Reissumies muuttui vähemmän happamaksi ja entistäkin pehmeämmäksi. Sokereiden osuus oli uudistuksen jälkeen 2,6 prosenttia. Makeutta lisättiin uudelleen 2020-luvun puolivälissä, jolloin sokereiden määrä nousi 3,1 prosenttiin.

Mainonta ja mediahuomio
Fazerin mukaan Reissumies oli ensimmäinen ”fantasianimen” eli muunlaisen kuin tuotetta konkreettisesti kuvaavan nimen saanut suomalainen leipätuote. Reissumiehen mainonta on perustunut suomalaiskansalliseen kuvastoonPape-Mustonen, Terhi: Miksi juuri Reissumiehen väliin halutaan tunkea ulkomaista lihaa? Maaseudun Tulevaisuus 5.6.2020. Viitattu 4.6.2021. ja miehekkääseen kulkijahahmoon, tarkoituksena korostaa leivän terveellisyyttä ja sopivuutta eväsleiväksi. Mainosmusiikkina käytettiin 1980-luvulla Bablon tekemää ja esittämää kappaletta ”Reissumiestä vaisto vie”, 1990-luvulla Veikko Samulin säveltämää, Aappo I. Piipon sanoittamaa ja Matti Eskon esittämää laulua ”Reissumies”.

Reissumiestä markkinoitiin vuonna 2016 tilapäisesti nimillä Remppamies, Hevimies ja Raksamies.Pietiläinen, Jari: Hevari ja palomies saivat omat leivät – Pääseekö oma ammattisi pakettiin? Vantaan Sanomat 8.4.2016. Viitattu 4.6.2021. 

Julkinen keskustelu mainoshahmoista
Fazer herätti 2020-luvun alussa somekohuja muun muassa käyttämällä Reissumies eväsleivissä saksalaista lihaa suomalaisen sijasta ja pukemalla Reissumies-hahmon kasvoille koronaviruksesta muistuttavan kasvomaskin. Marraskuussa 2021 leipäpussissa esiintyvän miehen kuva korvattiin kuukauden ajaksi kolmen eri miehen kuvalla. Uudessa leipäpussissa oli turkkilais-suomalainen transmies Dakota Robin, Kongossa syntynyt rap-artisti PastoriPike sekä jääkiekkopelaaja Marko Jantunen. Miehet edistivät työllään monimuotoisuuden hyväksymistä, jonka takia heidät valikoitiin kampanjan kasvoiksi. Päätöksen taustalla oli Fazerin teettämä kyselytutkimus, jonka mukaan melkein puolet suomalaisista miehistä kokee mieskuvan ahtaaksi. Kampanja kuohutti sosiaalisessa mediassa ja muun muassa perussuomalaisten entinen puoluesihteeri Simo Grönroos, perussuomalaisten entinen kansanedustaja Reijo Tossavainen sekä Liike Nytin poliitikko ja televisiopersoona Jethro Rostedt kritisoivat kampanjaa.

Lähteet

Luokka:Suomalaiset elintarvikealan tuotemerkit
Luokka:Suomalaiset leivät